Πολύ ακριβά θα πληρώσουν Μάρκο Λιβάγια και Έλντερ Λόπες την αποβολή τους στον επαναληπτικό της ΑΕΚ με την Βίντι για τα play offs του Champions League.



Η Πειθαρχική Επιτροπή της UEFA επέβαλε στον Κροάτη επιθετικό και τον Πορτογάλο αριστερό μπακ ποινή τεσσάρων αγωνιστικών.



Αυτό σημαίνει πως χάνουν τα τέσσερα πρώτα ματς των ομίλων, με Άγιαξ εκτός, Μπενφίκα εκτός και Μπάγερν εντός κι εκτός έδρας, ενώ θα είναι ξανά διαθέσιμοι στις δύο τελευταίες αναμετρήσεις με τον Άγιαξ στο ΟΑΚΑ και την Μπενφίκα στο «Ντα Λουζ».



Η ποινή είναι εφέσιμη και στην ΑΕΚ περιμένουν το σκεπτικό της απόφασης. Σπανίως οι σύλλογοι δικαιώνονται σε τέτοιες περιπτώσεις όταν καταθέτουν έφεση.



Υπενθυμίζεται πως για την πρεμιέρα των ομίλων με τον Άγιαξ στο Άμστερνταμ δεν θα είναι διαθέσιμος και ο Τάσος Μπακασέτας, λόγω της αποβολής του στο πρώτο παιχνίδι με την Βίντι και την τιμωρία του με δύο αγωνιστικές.